Široký potok (prítok Štiavnika)

Široký potok je potok na Hornom Považí, v severnej časti okresu Bytča. Je to pravostranný prítok Štiavnika, meria 2,5 km a je tokom IV. rádu.

Pramení v Javorníkoch, v podcelku Vysoké Javorníky, v časti Javornícka hornatina, na východoseverovýchodnom svahu Ustrígeľa (1 008,6 m n. m.) v nadmorskej výške približne 930 m n. m. Od prameňa tečie najprv na juhovýchod, potom na východ a severovýchod a zľava priberá prítok zo severovýchodného svahu Ustrígeľa. Ďalej už pokračuje východným smerom a z pravej strany ešte priberá prítok z východojuhovýchodného svahu Jaseňového (992,2 m n. m.). Napokon sa oblúkom stáča na severovýchod a južne od osady Medvedie ústi v nadmorskej výške cca 559 m n. m. do Štiavnika. 

 Referencie 

Kategória:Potoky na Slovensku
Kategória:Povodie Váhu
Kategória:Vodné toky v okrese Bytča